En 37-årig mand fra Hjørringområdet blev tirsdag eftermiddag anholdt og taget med på polititationen i Aalborg, efter at han havde skabt en del panik på Hjørring Sygehus. Klokken 16.19 fik Nordjyllands Politi melding om, at manden rendte rundt på sygehuset med en brødkniv. Han nåede at stikke af, inden politiet kom, men han blev senere anhodlt et stykke fra Hjørring Sygehus. - Det viste sig, at hans tidligere samlever var på sygehuset, og det var altså hende, han ville have kontakt med, siger vagtchef ved Nordjyllands Politi, Bruno Brix. Manden bliver tirsdag aften afhørt. Han sigtes for trusler, og politiet skal nu vurdere, om han skal fremstilles i grundlovsforhør.

Referat:
Tirsdag eftermiddag skabte det røre på Hjørring Sygehus, da en 37-årig mand løb rundt med en brødkniv.